CELEX: 52014PC0182
Language: sk
Date: 2014-03-19
Title: Návrh ROZHODNUTIE RADY o poskytnutí makrofinančnej pomoci Ukrajine

|
			
		
		
		52014PC0182
		
			Návrh ROZHODNUTIE RADY o poskytnutí makrofinančnej pomoci Ukrajine /* COM/2014/0182 final - 2014/0104 (NLE) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
·      Dôvody a ciele návrhu 
Ukrajinské hospodárstvo sa nachádza
v recesii od druhej polovice roka 2012, pričom k pozitívnemu
rastu došlo len v poslednom štvrťroku 2013, čo sa však rýchlo
zmenilo v prvých dvoch mesiacoch roka 2014 v dôsledku zhoršenia
politickej a bezpečnostnej situácie. 
Ukrajinská vláda stratila prístup
k medzinárodným finančným trhom v roku 2013 v dôsledku
poklesu dôvery v súvislosti s narastajúcim schodkom fiškálneho
a bežného účtu a nedostatočnými, avšak veľmi
potrebnými reformami. Neochota orgánov, aby sa zaviazali k reformám, im takisto
zabránila uzatvoriť dohodu o financovaní s MMF. 
V dôsledku rozsiahlych splátok dlhu
v poslednom štvrťroku 2013 a na začiatku roka 2014
a intervencií centrálnej banky na ochranu menového kurzu voči doláru
prudko poklesli rezervy na úroveň 15,5 miliardy USD na konci februára,
pričom sa Ukrajina ocitla vo veľmi oslabenom a rýchlo sa
zhoršujúcom stave platobnej bilancie. Súčasná politická kríza má
veľmi škodlivý vplyv na už zložitú hospodársku a finančnú
stabilitu Ukrajiny. De facto prerušenie pomoci zo strany Ruska v rámci
jeho balíka 15 miliárd USD schváleného v decembri minulého roka
a ohlásené ukončenie poskytovania znížených cien plynu zo strany
spoločnosti Gazprom od apríla 2014 túto situáciu ešte zhorší. Za týchto
okolností čelí Ukrajina v blízkej budúcnosti závažnému riziku
platobnej neschopnosti.
Vo februári a po masových protestoch
prebiehajúcich od konca novembra došlo zároveň aj k odstúpeniu vlády.
Verchovna rada schválila novú vládu 27. februára a došlo k návrate k
ústave z roku 2004. Napriek týmto zmenám sa Ukrajine nepodarilo
obnoviť politickú stabilitu, keďže zvrchovanosť a územná
celistvosť Ukrajiny bola nedávno narušená zo strany Ruskej federácie. 
Nová vláda sa verejne zaviazala, že začne
vykonávať významné a komplexné reformy ešte pred prezidentskými
voľbami, ktoré sa budú konať 25. mája. Hoci politický proces je
v súčasnosti nestály, zatiaľ svedčí o jasnom záväzku
vykonať hospodárske reformy. 
V tomto kontexte sa ukrajinské orgány snažia
získať finančnú pomoc od multilaterálnych a bilaterálnych
veriteľov a darcov s cieľom podporiť reformný program,
ktorý sa v súčasnosti pripravuje a ktorým by sa znížila zraniteľnosť
hospodárstva a posilnili medzinárodné rezervy a hospodársky rast. MMF
vyslal na začiatku marca svojich zamestnancov na služobnú cestu na
Ukrajinu, pričom sa očakáva, že bude zohrávať kľúčovú
úlohu pri príprave tohto programu a mobilizácii medzinárodnej finančnej
pomoci Ukrajine. Počas nasledujúcich týždňov sa očakáva, že MMF
a ukrajinské orgány dospejú k dohode o hospodárskom programe,
ktorý bude podporený dohodou o financovaní. 
Očakáva sa, že potreby vonkajšieho
financovania Ukrajiny presiahnu financovanie, ktoré by mal poskytnúť MMF.
V tejto súvislosti Európska komisia 5. marca 2014 oznámila balík finančnej
podpory Ukrajine, ktorý nasledujúci deň uvítali hlavy štátov alebo vlád
EÚ. Jedným z prvkov balíka je nový program makrofinančnej pomoci vo
výške max. 1 miliardy EUR. 
Európska Komisia predkladá Rade návrh na
poskytnutie makrofinančnej pomoci Ukrajine vo výške maximálne 1 miliardy
EUR. Pomoc by mala formu strednodobých pôžičiek bez grantovej zložky
vzhľadom na to, že Ukrajina nespĺňa kritériá oprávnenosti na
využívanie grantov v rámci operácií makrofinančnej pomoci. 
Navrhovaný program MFP EÚ má pomôcť
Ukrajine pokryť časť jej naliehavých potrieb vonkajšieho
financovania v rámci stabilizačného a reformného programu, ktorý
sa v súčasnosti pripravuje, a tak znížiť deficit
krátkodobej platobnej bilancie a fiškálnu zraniteľnosť
hospodárstva. Navrhovanou pomocou by sa podporila naliehavá fiškálna
konsolidácia a vonkajšia stabilizácia a stimulovala implementácia
štrukturálnych reforiem, ktorých cieľom je zlepšovanie celkového makroekonomického
riadenia, posilňovanie správy hospodárskych záležitostí
a transparentnosti a zlepšovanie podmienok pre udržateľný rast. 
Navrhovaná makrofinančná pomoc je
v súlade s cieľmi východného partnerstva, ako aj so smerovaním
novej európskej susedskej politiky (ESP). Pre ostatné krajiny v regióne by
pomoc znamenala signál, že EÚ je v čase hospodárskych ťažkostí
pripravená podporovať krajiny, ktoré sa vydajú na cestu politických
reforiem. Komisia v tejto súvislosti zastáva názor, že základné politické
a hospodárske predpoklady na poskytnutie makrofinančnej pomoci
v navrhovanej výške a forme sú splnené.
·      Všeobecné súvislosti
Po 5 po sebe idúcich štvrťrokoch poklesu
vzrástol reálny HDP o 3,3 % medziročne vo 4. štvrťroku 2013,
čo viedlo k nulovému rastu v roku 2013. Slabá výkonnosť
hospodárstva bola spôsobená kombináciou zlej úrody, poklesu vývozu ocele
a odloženými domácimi reformami. Podľa MMF sa predpokladá, že
v januári a vo februári bol rast HDP negatívny. Z dôvodu nestabilnej
situácie sa prognózy na rok 2014 pohybujú od -5 % do + 3 %
v závislosti od predpokladov. Makroekonomické korekcie vrátane fiškálnej
konsolidácie a flexibility výmenného kurzu budú mať kontrakčný
efekt, ale na druhej strane predpokladaná dohoda s MMF by zvýšila dôveru,
ktorá by mohla viesť k celkom rýchlemu prílevu priamych
zahraničných investícií. Politika Ruska voči Ukrajine však aj
naďalej znamená značné riziko zníženia rastu.
V posledných rokoch bola inflácia veľmi
nízka, pričom na konci roka 2013 dosiahla 0,3 %. Inflačné tlaky
sa však v roku 2014 zvýšili. Index spotrebiteľských cien (CPI)
dosiahol v januári 0,5 % a 1,2 % vo februári a Národná
banka Ukrajiny (NBU) predpokladá, že by do konca roka 2014 mohol dosiahnuť
10 % alebo viac, a to v dôsledku znehodnotenia hrivny (UAH)
a očakávaných zvýšení sadzieb za energiu pre domácnosti.
Fiškálny deficit vrátane prevádzkového
deficitu hlavného ukrajinského prevádzkovateľa v energetickom
odvetví, spoločnosti Naftogaz, sa v roku 2013 odhadoval na 6,5 %
až 7,5 % HDP, najmä v dôsledku pretrvávajúcich energetických dotácií,
ktoré predstavujú 7 % HDP, ale aj v dôsledku spomalenia hospodárskeho
rastu. Kapitálové výdavky sa znížili o 40 % v roku 2013,
zatiaľ čo príjmy z DPH klesli o 7 %. Rozpočet na
rok 2014 schválila Rada na začiatku januára, bol však založený na nerealistických
predpokladoch rastu a inflácie a v súčasnosti ho reviduje
ministerstvo financií v úzkej spolupráci s MMF. Príjmy v období
od januára do februára 2014 boli vo výške 82 % príjmov plánovaných
v rozpočte, čo naznačuje, že výdavky je potrebné
znížiť o približne 80 miliárd UAH alebo o 15 – 17 %
v roku 2014. Okrem toho sa cena dovozu plynu z Ruska 1. apríla zvýši
na minimálne 400 USD za 1 000 metrov kubických, čím sa
rozpočet výrazne obmedzí. Minister financií však uistil, že ceny plynu pre
domácnosti a regionálne teplárne sa zvýšia až pred voľbami 25. mája,
čím sa tento tlak zmierni. Ďalšou otázkou sú meškajúce vrátenie
nadmerného odpočtu DPH podnikom a oneskorené dotácie distribučným
spoločnostiam, ktoré dosahujú 12 miliárd UAH (DPH) a 8 miliárd UAH (dotácie).
Od vypuknutia krízy je miestna mena pod silným
tlakom. NBU vo februári umožnila značné znehodnotenie hrivny (o približne 25 %).
Čiastočne šlo o zámernú devalváciu oficiálneho výmenného kurzu 7.
februára z 7,99 UAH/USD, ktorý bol udržiavaný od júla 2012 , na 8,708
UAH/USD. Neskôr sa znehodnocovanie tejto meny urýchlilo v dôsledku toho,
že NBU nedokázala zasiahnuť, a to z dôvodu veľmi nízkych
devízových rezerv. Po dohode s MMF teraz NBU zaujala politiku
nezasahovania, s výnimkou prípadov výrazných pohybov výmenného kurzu.
Takisto bude naďalej vykonávať rad kapitálových kontrol, ale tvrdí,
že sa zdrží zavádzania nových. Aj napriek týmto opatreniam je hrivna aj
naďalej nestabilná. Ďalšia výrazná devalvácia meny by mohla zhoršiť
úverové portfóliá a kapitál bánk a neviedla by nevyhnutne k vyváženiu
bežného účtu, keďže vývoz je závislý od dovážaných vstupov. Okrem
toho je hospodárstvo Ukrajiny závislé od spotreby (75 % HDP)
a devalvácia so sprievodnou infláciou by pravdepodobne mala na HDP
kontrakčný efekt. 
Schodok bežného účtu sa v roku 2013
výrazne prehĺbil a dosiahol 10 % HDP, a to najmä v dôsledku
zníženia vývozu. NBU očakáva výrazné zníženie schodku bežného účtu
v roku 2014 v dôsledku korekcií spojených s plánovanou dohodou
s MMF vrátane fiškálnej konsolidácie. Potreby financovania bežného
účtu sú však z krátkodobého hľadiska naďalej značné –
minimálne 4 miliardy USD pred koncom druhého štvrťroku 2014. P Odhaduje
sa, že sa čisté PZI sa ďalej znížili z 5,0 % HDP
v roku 2012 na 2,6 % HDP v roku 2013 a v januári 2014
dosiahli takmer 0 %. 
Zahraničný dlh na konci roka 2013 sa
odhadoval na úrovni 76,7 % HDP. I Iba približne jedna tretina je splatná
alebo zaručená verejnými orgánmi (vrátane dlhu národnej banky
Medzinárodnému menovému fondu). Okrem verejne zaručených záväzkov
niektorých podnikových dlžníkov Ukrajiny, napr. štátom zaručených
eurobondov vydaných spoločnosťou Naftogaz, môžu mať pre krajinu
systémový význam aj iné vonkajšie záväzky ukrajinských podnikov. Najmä dlh
spoločnosti Naftogaz (v nedoplatkoch) za dodávky plynu od ruského Gazpromu
má priame dôsledky na bežný účet krajiny, keďže Gazprom stanovuje
svoje ceny v závislosti od záznamu o úhradách dlhu
spoločnosťou Naftogaz. 
Oficiálne rezervy poklesli o 16 % na
20,4 miliardy USD v priebehu roka 2013, a to v dôsledku vysokého
deficitu bežného účtu, tlaku na hrivnu a značné splátky dlhu
v roku 2013. Tento negatívny trend pokračoval aj v januári
a februári, keď rezervy poklesli o ďalších 13 % za
mesiac na 15,5 miliardy USD na konci februára (pokrytie 2 mesiacov dovozu).
Tento vývoj jasne odzrkadľuje zvýšenú zraniteľnosť platobnej
bilancie.
Verejný dlh na úrovni 41 % HDP (na konci
roka 2013) je pod vysokorizikovou referenčnou hodnotou. Výdavky na obsluhu
verejného dlhu, najmä zahraničného dlhu alebo domáceho dlhu vyjadreného
v zahraničných menách, budú mať zároveň v blízkej
budúcnosti značný vplyv na verejné financie a medzinárodne rezervy.
Celková dlhová služba vlády a NBU do konca roka 2014 dosiahne približne 10
miliárd USD. Splátky dlhu kulminujú medzi júnom a septembrom. V období marec –
máj predstavuje dlhová služba približne 2 miliardy USD. Okrem toho nesplatený
dlh spoločnosti Naftogaz spoločnosti Gazprom predstavuje ďalších
2 miliárd USD. Dlhové záväzky predstavujú v roku 2015 približne 10 miliárd
USD.
Podľa NBU je v bankovom sektore
dostatočná likvidita, ale od februára sa podnikateľským subjektom
neposkytujú žiadne úvery. Odliv vkladov predstavoval v januári približne 2 %
a vo februári približne 8 %. Ďalšia možná devalvácia meny by
spôsobila bankovému sektoru problémy a kvalita aktív má potenciál rýchlo
poklesnúť. Bankový sektor potrebuje dôkladné preskúmanie kvality aktív.
Okrem krátkodobých rizík má bankový sektor v Ukrajine aj niekoľko
štrukturálnych nedostatkov, na ktoré by sa mal zamerať program reforiem
podporovaný prostredníctvom plánovanej dohody s MMF. Existujú jasné
nedostatky v oblasti dohľadu nad bankami a podnikového riadenia
v bankovom sektore a práva veriteľov nie sú dostatočne
chránené.
Okrem potrebnej reštrukturalizácie
a posilnenia bankového systému patrí k ďalším kľúčovým
výzvam štrukturálnych reforiem aj zvýšenie sadzieb za utility, ktoré
v súčasnosti významne prispievajú k fiškálnemu deficitu, a
súčasné posilnenie sociálnej záchrannej siete; boj proti korupcii, najmä
v daňovej a colnej oblasti; posilnenie rozvoja súkromného
sektora; a zlepšenie podnikateľského prostredia na podporu investícií
vrátane priamych zahraničných investícií.
Na základe uvedeného bude Ukrajina
v rokoch 2014 a 2015 čeliť značným potrebám
vonkajšieho financovania, ktoré sú zapríčinené najmä stále značným
deficitom bežného účtu, vysokými platobnými záväzkami v oblasti
zahraničného dlhu a potrebou obnoviť minimálne rezervy
devízových rezerv. Aj prílev súkromného kapitálu vo forme priamych
zahraničných investícií alebo súkromných úverov bude aj naďalej na
veľmi nízkej úrovni. Očakáva sa, že predbežné prognózy zostatkových
potrieb vonkajšieho financovania Ukrajiny budú k dispozícii
v nadchádzajúcich týždňoch vzhľadom na výsledky prebiehajúcich
technických diskusií ukrajinských orgánov s MMF. Už teraz sa však
očakáva, že na pokrytie týchto potrieb a vytvorenie podmienok pre
úspešné vykonávanie reforiem na Ukrajine bude potrebná širšia medzinárodná
podpora. Navrhovaný program makrofinančnej pomoci z EÚ by pomohol
pokryť časť zostatkového nedostatku vo financovaní na obdobie
rokov 2014 – 2015.
·      Existujúce ustanovenia v oblasti návrhu
Rozhodnutie
Rady z 12. júla 2002 o poskytnutí doplnkovej makrofinančnej
pomoci Ukrajine (2002/639/ES)[1]
Rozhodnutie
Európskeho parlamentu a Rady č. 646/2010/EÚ z júla 2010
o poskytnutí makrofinančnej pomoci Ukrajine[2]
·      Súlad s ostatnými politikami a cieľmi Únie
EÚ sa usiluje o nadviazanie čoraz
užšieho vzťahu s Ukrajinou, ktoré prekračuje samotnú dvojstrannú
spoluprácu a zahŕňa postupné politické pridruženie
a hospodársku integráciu. Ukrajina je významnou krajinou v rámci
európskej susedskej politiky a aj Východného partnerstva. EÚ podpísala
dohodu o partnerstve a spolupráci (DPS) s Ukrajinou v roku 1998,
v ktorej je načrtnutý rámec našej spolupráce vo všetkých
kľúčových oblastiach reforiem a ktorá aj naďalej tvorí
právny základ našich vzťahov. Tieto vzťahy boli ešte viac posilnené
v novembri 2009, keď kabinet ministrov Ukrajiny prijal program
pridruženia EÚ – Ukrajina, ktorý bol aktualizovaný v roku 2011 (schválený
na zasadnutí Rady pre spoluprácu EÚ – Ukrajina v júni 2013) a ktorá sa
zameriava na prípravu a uľahčenie nadobudnutia účinnosti
novej dohody o pridružení, ktorá sa dosiahla v rokoch 2007 – 2011
a ktorá bola parafovaná v roku 2012, pričom sa očakáva, že
bude podpísaná v blízkej budúcnosti.
Hospodárske väzby s EÚ sú dôležité. EÚ
patrí k najdôležitejším obchodným partnerom Ukrajiny, pričom tvorí
približne jednu tretinu ukrajinského zahraničného obchodu. V roku 2012
bola hodnota ukrajinského dovozu z EÚ 23,8 miliardy EUR, zatiaľ
čo hodnota vývozu bola vo výške 14,6 miliardy EUR. Ukrajina je veľmi
závislá od EÚ z hľadiska priamych zahraničných investícií
a iných finančných tokov. V rámci asociačnej dohody EÚ
ukončila rokovania s Ukrajinou o vytvorení prehĺbenej
a komplexnej zóny voľného obchodu (DCFTA) v roku 2011
s cieľom umožniť úplný prístup Ukrajiny do jednotného trhu EÚ.
Dňa 11. marca 2014 Komisia prijala návrh nariadenia Rady/Parlamentu
EÚ, ktorým sa dočasne rušia clá na ukrajinské vývozy do EÚ (COM 2014/166). Navrhované opatrenia, ktoré by mali Rada a Parlament schváliť
v nasledujúcich mesiacoch, sa budú uplatňovať okamžite
a budú ukončené v novembri 2014, keď sa začne
predbežné uplatňovanie DCFTA.
Makrofinančná pomoc EÚ by doplnila granty
v celkovej výške 1,565 miliardy EUR poskytované v rámci nástroja
európskeho susedstva, investičného nástroja európskej susedskej politiky,
nástroja, ktorý prispieva k stabilite a mieru, a rozpočtového
riadku EÚ pre spoločnú zahraničnú a bezpečnostnú politiku.
Podporou prijatia vhodného rámca pre krátkodobú makroekonomickú politiku
a štrukturálne reformy zo strany ukrajinských orgánov by sa
makrofinančnou pomocou EÚ zvýšila pridaná hodnota celkového zapojenia EÚ a
zefektívnila celková intervencia EÚ, ktorá zahŕňa aj iné
finančné nástroje.
Bezprostredný transformačný proces
Ukrajiny bude veľmi ťažký a pretrváva riziko politického
a hospodárskeho kolapsu. Nová vláda sa však verejne zaviazala
podniknúť významné kroky k politickým a hospodárskym reformám s cieľom
riešiť korupciu a posilňovať inštitúcie a mechanizmy
vrátane právneho štátu. Krajina takisto plánuje zrealizovať program
hospodárskych reforiem zameraný na vybudovanie základov pre model trvalo
udržateľného rastu. 
Navrhovaná makrofinančná pomoc je
v súlade s odhodlaním EÚ podporovať hospodársku a politickú
transformáciu Ukrajiny. Zároveň je v súlade so zásadami, ktorými sa
riadi používanie nástroja makrofinančnej pomoci vrátane jeho
výnimočného charakteru, politických predpokladov, komplementárnosti, podmienenosti
a finančnej disciplíny. Súčasná operácia sa
uskutočňuje za veľmi osobitných a mimoriadne naliehavých
okolností.
Komisia bude v úzkej spolupráci
s Európskou službou pre vonkajšiu činnosť v priebehu vykonávania
tohto programu makrofinančnej pomoci naďalej monitorovať
a posudzovať plnenie týchto kritérií vrátane posudzovania politických
predpokladov.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENIE VPLYVU
·      Konzultácie so zainteresovanými stranami
Makrofinančná pomoc sa poskytuje ako neoddeliteľná
súčasť medzinárodnej podpory na stabilizáciu hospodárstva Ukrajiny.
Pri príprave tohto návrhu makrofinančnej pomoci útvary Komisie
uskutočnili konzultácie s Medzinárodným menovým fondom, ktorý je
v procese zavádzania rozsiahleho programu financovania, a s inými
multilaterálnymi a bilaterálnymi veriteľmi a darcami. Komisia
bola v pravidelnom kontakte aj s ukrajinskými orgánmi.
·      Získavanie a využívanie expertízy
Vzhľadom na naliehavú potrebu
schvaľovacieho procesu vykoná operatívne posúdenie na overenie kvality
a spoľahlivosti verejných finančných tokov
a administratívnych postupov Ukrajiny iba Komisia s pomocou externých
odborníkov, a to v apríli a máji 2014.
·      Posúdenie vplyvu
Makrofinančná pomoc a s ňou
súvisiace ekonomické úpravy pomôžu zmierniť riziko bezprostrednej
platobnej neschopnosti a hospodárskeho kolapsu, a to riešením
krátkodobých potrieb vonkajšieho financovania Ukrajiny. Zároveň sa nimi
podporia politické opatrenia zamerané na posilnenie platobnej bilancie
a fiškálnych pozícií a zvýši sa udržateľný rast. Plánuje sa, že
podmienenosť spojená s programom pomôže zlepšiť najmä
efektívnosť a transparentnosť hospodárenia s verejnými
financiami, podporiť fiškálne reformy na zníženie dotácií
a ďalších výdavkov; podporiť existujúce úsilie o posilnenie
záchrannej sociálnej siete; posilniť riadenie a dohľad nad
finančným sektorom; posilniť protikorupčné opatrenia, ktorými sa
zvýšia príjmy; a uľahčiť prijímanie opatrení na zlepšenie
regulačného rámca pre obchod a investície.
3.           PRÁVNY ZÁKLAD NÁVRHU
·     
Zhrnutie navrhovaného opatrenia
Európska únia poskytne Ukrajine
makrofinančnú pomoc v celkovej maximálnej výške 1 miliardy EUR
vo forme strednodobej pôžičky. Táto pomoc prispeje k pokrytiu zostatkových
potrieb Ukrajiny v oblasti vonkajšieho financovania Ukrajiny v roku 2014.

Pomoc sa vyplatí v jednej alebo dvoch
častiach a bude podmienená zavedením dohody MMF a vykonávaním
osobitných opatrení štrukturálnych reforiem zo strany Ukrajiny, ktoré budú
dohodnuté Komisiou v mene EÚ a Ukrajinou v memorande
o porozumení. Memorandum o porozumení sa pripraví v spolupráci
s MMF a Svetovou bankou. Vzhľadom na to, že je pre Ukrajinu
nevyhnutné zaviesť účinné makroekonomické politiky a ambiciózne
reformy, nepovažuje sa za vhodné, aby sa nový program čerpal bez
osobitných podmienok. V tejto súvislosti sa uprednostňuje možnosť
vyplatiť pomoc v dvoch tranžiach, pričom prvá tranža je
podmienená zavedením dohody s MMF, a druhá tranža je takisto
podmienená vykonávaním dohodnutých podmienok. Medzi týmito dvoma tranžami bude
minimálny odstup troch mesiacov. Vyplatenie prvej časti (pravdepodobne 500
miliónov EUR) by sa malo uskutočniť v júni 2014,
a vyplatenie druhej časti – na jeseň tohto roka. V prípade, že
Komisia však rozhodne, že vzhľadom na mimoriadne naliehavé potreby financovania
by sa mala pomoc vyplatiť v jednej tranži, Komisia to aj naďalej
podmieni dokončením niektorých zásadných predchádzajúcich opatrení. 
Pri príprave zoznamu podmienok alebo opatrení
pred uvoľnením pomoci sa Komisia zameria na štrukturálne reformy, ktorých
cieľom je zlepšiť celkové makroekonomické riadenie a podmienky
pre udržateľný rast (napríklad zameranie sa na transparentnosť
a efektívnosť hospodárenia s verejnými financiami, fiškálne
reformy, riadenie a dohľad nad finančným sektorom, reformy na
posilnenie záchrannej sociálnej siete, reformy na zlepšenie regulačného
rámca pre obchod a investície). 
Pomoc bude riadiť Komisia. V súlade
s nariadením o rozpočtových pravidlách sa uplatňujú
osobitné ustanovenia týkajúce sa predchádzania podvodom a iným nezrovnalostiam.

Rozhodnutie vyplatiť celú
makrofinančnú pomoc vo forme úveru je odôvodnené úrovňou rozvoja
v Ukrajine (meranou podľa jeho príjmu na obyvateľa)
a dlhovými ukazovateľmi. Zároveň je v súlade s tým,
ako k Ukrajine pristupuje Svetová banka a MMF. Ukrajina skutočne nie
je oprávnená na zvýhodnené financovanie zo strany Medzinárodného združenia pre
rozvoj (IDA) alebo MMF.
·      Právny základ
Právnym základom tohto návrhu je článok 213
ZFEÚ. Použitie článku 213 ZFEÚ ako právneho základu pre prijatie tohto rozhodnutia
Radou odôvodňuje skutočnosť, že ak by Parlament a Rada mali toto
rozhodnutie prijať riadnym legislatívnym postupom v súlade s článkom 212
ZFEÚ, nebolo by možné začať s poskytovaním navrhovanej pomoci
v prvej polovici roka 2014 a riešiť tak naliehavé finančné
potreby Ukrajiny. 
·      Zásada subsidiarity
Tento návrh nepatrí do výlučnej právomoci
EÚ. Zásada subsidiarity sa uplatňuje, pokiaľ ciele obnovy krátkodobej
makroekonomickej stability v Ukrajine nie je možné uspokojivo
dosiahnuť na úrovni jednotlivých členských štátov, a preto ich
možno lepšie dosiahnuť na úrovni Európskej únie. Hlavnými dôvodmi sú
rozpočtové obmedzenia na vnútroštátnej úrovni a potreba výraznej
koordinácie darcov s cieľom maximalizovať rozsah
a účinnosť pomoci. 
·      Zásada proporcionality
Návrh je v súlade so zásadou
proporcionality: Obmedzuje sa na minimum požadované v záujme dosiahnutia
cieľov krátkodobej makroekonomickej stability prostredníctvom
zmierňovania rizika možnej platobnej neschopnosti a neprekračuje
rámec toho, čo je potrebné na tento účel. 
Vzhľadom na veľkosť potrieb
vonkajšieho financovania Ukrajiny v rokoch 2014 a 2015 bude výška
pomoci zodpovedať relatívne obmedzenej časti týchto potrieb.
Vzhľadom na pomoc prisľúbenú Ukrajine od iných bilaterálnych
a multilaterálnych darcov a veriteľov sa to považuje za
primeranú úroveň rozdelenia zaťaženia pre EÚ.
·      Doplnkovosť
Navrhovaná makrofinančná pomoc by
dopĺňala pomoc, s ktorou sa počíta zo strany ostatných
multilaterálnych a bilaterálnych darcov v súvislosti
s hospodárskym programom sponzorovaným MMF. Makrofinančná pomoc EÚ by
takisto dopĺňala granty a pôžičky EÚ poskytované
v rámci nástrojov pravidelnej spolupráce EÚ (predovšetkým nástroja
európskeho susedstva) a ponúkané Európskou investičnou bankou.
·      Výber nástrojov
Projektové financovanie ani technická pomoc by
neboli vhodnými ani dostatočnými nástrojmi na riešenie týchto
makroekonomických cieľov. Kľúčovou pridanou hodnotou
makrofinančnej pomoci v porovnaní s inými nástrojmi EÚ by bolo
jej okamžité vykonávanie v záujme zmiernenia obmedzení, ktorým je Ukrajina
vystavená v oblasti vonkajšieho financovania, ale aj pomoc pri vytváraní
stabilného makroekonomického rámca, a to aj prostredníctvom podpory
udržateľnej platobnej bilancie a rozpočtovej situácie a vhodného
rámca pre štrukturálne reformy. Vďaka tomu, že makrofinančná pomoc
pomôže zaviesť vhodný celkový rámec pre makroekonomické
a štrukturálne politiky, môže zvýšiť aj účinnosť opatrení
financovaných v Ukrajine v rámci iných, užšie zameraných
finančných nástrojov EÚ. 
4.           VPLYV NA ROZPOČET 
Plánovaná
pomoc by sa poskytla vo forme pôžičky a mala by sa financovať
prostredníctvom pôžičkovej operácie, ktorú Komisia vykoná v mene EÚ.
Vplyv pomoci na rozpočet bude zodpovedať sume na tvorbu rezerv (pri
sadzbe 9 %) vyplatenej do Garančného fondu pre vonkajšie opatrenia EÚ
z rozpočtového riadku 01 03 06 („financovanie
garančného fondu“). Za predpokladu, že sa pôžička vyplatí v roku
2014, sa v súlade s pravidlami týkajúcimi sa mechanizmu garančného fondu suma
na tvorbu rezerv zaplatí do fondu v roku 2016.
5.           NEPOVINNÉ PRVKY 
·      Doložka o preskúmaní/revízii/skončení účinnosti
Návrh obsahuje doložku o ukončení
pomoci. Navrhovaná makrofinančná pomoc by bola dostupná počas jedného
roka od prvého dňa po nadobudnutí platnosti memoranda o porozumení, s možnosťou
prípadného predĺženia.
2014/0104 (NLE)
Návrh
ROZHODNUTIE RADY
o poskytnutí makrofinančnej pomoci
Ukrajine
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 213,
so zreteľom na návrh Európskej komisie[3],
keďže:
(1)       Vzťahy medzi Európskou
úniou (ďalej len „Únia“) a Ukrajinou sa rozvíjajú v rámci
európskej susedskej politiky (ďalej len „ESP“) a Východného
partnerstva. Dohoda o partnerstve a spolupráci medzi Úniou
a Ukrajinou nadobudla účinnosť 1. marca 1998. Bilaterálny
politický dialóg a ekonomická spolupráca sa ďalej rozvíjali
v rámci programu pridruženia EÚ – Ukrajina, ktorý bol prijatý 23. novembra
2009. Nová dohoda o pridružení vrátane
prehĺbenej a komplexnej zóny voľného obchodu (DCFTA) bola
prerokovaná v rokoch 2007 – 2011 a parafovaná v roku 2012. Dňa 21. novembra 2013 prijal kabinet ministrov Ukrajiny
rozhodnutie o pozastavení príprav na podpísanie dohody o pridružení.
Po odstúpení vlády vo februári 2014 nová ukrajinská vláda vyhlásila, že je
ochotná v blízkej budúcnosti podpísať dohodu o pridružení.
Dňa 6. marca 2014 Európska rada vyhlásila vo svojom vyhlásení
o Ukrajine záväzok podpísať vo veľmi krátkom čase všetky
politické kapitoly dohody o pridružení a jednostranne prijať
opatrenia, ktoré Ukrajine umožnia podstatným spôsobom využívať DCFTA.
Komisia na tento účel prijala 11. marca 2014 návrh nariadenia Európskeho
parlamentu a Rady.
(2)       Súčasná politická kríza
má veľmi škodlivý vplyv na už zložitú hospodársku a finančnú
stabilitu Ukrajiny. Ukrajina v súčasnosti čelí veľmi slabej
a rýchle sa zhoršujúcej platobnej bilancii a fiškálnej situácii a
hospodárstvo sa znova dostáva do recesie. De facto prerušenie pomoci zo strany
Ruska v rámci jeho balíka 15 miliárd USD a ohlásené ukončenie
aplikácie znížených cien plynu poskytovaných spoločnosťou Gazprom od
apríla 2014 túto situáciu ešte zhorší. Za týchto okolností čelí Ukrajina
v blízkej budúcnosti závažnému riziku platobnej neschopnosti.
(3)       Po odstúpení vlády vymenoval
parlament 22. februára 2014 nového dočasného prezidenta a 27.
februára 2014 novú vládu. Hoci sa obnovila ústava z roku 2004
a ohlásili sa prezidentské voľby na 25. máj 2014, Ukrajine sa
nepodarilo obnoviť politickú stabilitu, keďže zvrchovanosť
a územná celistvosť Ukrajiny bola nedávno narušená zo strany Ruskej
federácie.
(4)       V tejto súvislosti Ukrajina
vyžaduje neodkladnú finančnú pomoc prostredníctvom medzinárodných
veriteľov a darcov. Ak by Parlament a Rada mali toto rozhodnutie
prijať riadnym legislatívnym postupom v súlade s článkom 212 ZFEÚ,
nebolo by možné rýchlo uvoľniť prvé finančné prostriedky z
makrofinančnej pomoci Únie Ukrajine (ďalej len „makrofinančná
pomoc Únie“) v prvej polovici roka 2014a riešiť tak naliehavé
finančné potreby Ukrajiny. Preto je opodstatnené zabezpečiť
makrofinančnú pomoc Únie na základe rozhodnutia Rady v súlade
s článkom 213 ZFEÚ. 
(5)       Naliehavosť pomoci
súvisí s tým, že Ukrajina okamžite potrebuje ďalšie finančné
prostriedky ako doplnok k finančným prostriedkom, ktoré poskytnú iné
medzinárodné finančné inštitúcie a ďalší bilaterálni darcovia,
a k makrofinančnej pomoci Únie podľa rozhodnutia Rady z 12.
júla 2002 o poskytnutí doplnkovej makrofinančnej pomoci Ukrajine (2002/639/ES)[4] a rozhodnutia
Európskeho parlamentu a Rady č. 646/2010/EÚ z júla 2010
o poskytnutí makrofinančnej pomoci Ukrajine[5]. 
(6)       Súčasná kríza na
Ukrajine odôvodňuje výnimočné použitie naliehavého postupu podľa
článku 213 ZFEÚ. Rozhodnutie o poskytnutí makrofinančnej pomoci
Ukrajine sa nedotýka iných budúcich operácii makrofinančnej pomoci.
(7)       Od odstúpenia vlády Únia pri
viacerých príležitostiach vyhlásila, že je odhodlaná podporovať novú
ukrajinskú vládu pri stabilizácii situácie a pri pokračovaní
v reformách. Únia tiež vyhlásila, že je pripravená plne podporiť
snahy medzinárodného spoločenstva a medzinárodných finančných
inštitúcií, najmä MMF, v súvislosti s balíkom medzinárodnej pomoci na
riešenie naliehavých potrieb Ukrajiny na základe jasného záväzku
uskutočňovať reformy. Finančná podpora Únie Ukrajine je
v súlade s politikou Únie stanovenej v rámci európskej susedskej
politiky a Východného partnerstva.
(8)       Makrofinančná pomoc Únie
by mala byť výnimočným finančným nástrojom určeným na
účelovo neviazanú a všeobecnú podporu platobnej bilancie, ktorý je
zameraný na okamžité potreby vonkajšieho financovania príjemcu, pričom by
sa malo podporiť vykonávanie politického programu obsahujúceho rázne
okamžité korekčné opatrenia a štrukturálne reformné opatrenia
určené na zlepšenie platobnej bilancie v krátkodobom horizonte. 
(9)       Očakáva sa, že ukrajinské
orgány a Medzinárodný menový fond (MMF) v krátkej dobe dospejú
k dohode o hospodárskom programe, ktorý bude podporený dohodou
o financovaní MMF.
(10)     Európska komisia vzhľadom
na výrazne zhoršujúci sa stav platobnej bilancie na Ukrajine oznámila 5. marca 2014
podporný balík, ktorého súčasťou je aj navrhovaná makrofinančná
pomoc. Tento balík bol schválený na mimoriadnom zasadnutí Európskej rady 6.
marca. Tento balík zahŕňa finančnú pomoc vo výške 11 miliárd EUR
v rokoch 2014 – 2020 vrátane celkovo 1,565 miliardy EUR vo forme grantov
na rovnaké obdobie poskytovaných v rámci nástroja európskeho susedstva,
investičného nástroja európskej susedskej politiky, nástroja, ktorý
prispieva k stabilite a mieru a rozpočtu spoločnej zahraničnej
a bezpečnostnej politiky. Vyplácanie makrofinančnej pomoci Únie,
ktoré sa uvádza v rozhodnutí Rady z 12. júla 2002 o poskytnutí
doplnkovej makrofinančnej pomoci Ukrajine (2002/639/ES)[6] a rozhodnutí
Európskeho parlamentu a Rady č. 646/2010/EÚ z júla 2010
o poskytnutí makrofinančnej pomoci Ukrajine[7] sa môže začať
hneď po zavedení programu MMF.
(11)     Vzhľadom na to, že
Ukrajina je krajinou, na ktorú sa vzťahuje ESP, je oprávnená na prijatie
makrofinančnej pomoci Únie.
(12)     Vzhľadom na to, že sa
očakáva, že drasticky sa zvyšujúca potreba vonkajšieho financovania vo
výraznej miere presiahne zdroje, ktoré Ukrajine poskytne MMF a ďalšie
multilaterálne inštitúcie, makrofinančná pomoc Únie, ktorá sa má
poskytnúť Ukrajine, sa za súčasných výnimočných podmienok
považuje za vhodnú reakciu na žiadosť Ukrajiny o podporu stabilizácie
hospodárstva. Prostredníctvom makrofinančnej pomoci Únie , ktorou sa
dopĺňajú zdroje dostupné v rámci finančnej dohody MMF, by
sa podporil program Ukrajiny zameraný na stabilizáciu hospodárstva
a štrukturálne reformy.
(13)     Cieľom
makrofinančnej pomoci Únie by mala byť podpora obnovy
udržateľného stavu vonkajších financií Ukrajiny a tým aj podpora jej
hospodárskeho a sociálneho rozvoja.
(14)     Výška makrofinančnej
pomoci Únie sa určuje na základe predbežného odhadu zostatkových potrieb
vonkajšieho financovania Ukrajiny, pričom sa zohľadňuje aj jej
schopnosť financovania z vlastných zdrojov, najmä
z medzinárodných rezerv, ktoré má k dispozícii. Makrofinančná pomoc
Únie by mala dopĺňať programy a zdroje poskytované MMF
a Svetovou bankou. Pri určení výšky pomoci sa zohľadňuje aj
potreba zaistiť spravodlivé rozdelenie zaťaženia medzi Úniu
a ostatných darcov. Do úvahy sa berie aj predchádzajúce využitie iných
nástrojov Únie na vonkajšie financovanie v Ukrajine a pridaná hodnota
celkového zapojenia Únie. 
(15)     Komisia by mala zaistiť,
aby bola makrofinančná pomoc Únie právne a vecne zosúladená
s kľúčovými zásadami, cieľmi a opatreniami prijatými
v rôznych oblastiach vonkajšej činnosti a ostatnými relevantnými
politikami Únie.
(16)     Makrofinančnou pomocou
Únie by sa mala podporovať vonkajšia politika Únie voči Ukrajine.
Útvary Komisie a Európska služba pre vonkajšiu činnosť by mali
úzko spolupracovať pri operáciách makrofinančnej pomoci tak, aby
koordinovali a zabezpečili jednotnosť vonkajšej politiky Únie. 
(17)     Makrofinančnou pomocou
Únie by sa mal podporiť záväzok Ukrajiny chrániť hodnoty, ktoré
vyznáva spoločne s Úniou vrátane hodnôt, ako je demokracia, právny
štát, dobrá správa vecí verejných, dodržiavanie ľudských práv, udržateľný
rozvoj a znižovanie chudoby, ako aj jej záväzok dodržiavať zásady
otvoreného a spravodlivého obchodu založeného na pravidlách.
(18)     Podmienkou na poskytnutie
makrofinančnej pomoci by malo byť to, že Ukrajina musí
rešpektovať účinné demokratické mechanizmy vrátane pluralitného
parlamentného systému a zásad právneho štátu a dodržiavať
ľudské práva. Špecifickými cieľmi makrofinančnej pomoci Únie by
okrem toho malo byť zvýšenie efektívnosti, transparentnosti a zodpovednosti
systémov hospodárenia s verejnými financiami v Ukrajine
a presadzovanie štrukturálnych reforiem zameraných na podporu
udržateľného rastu a fiškálnej konsolidácie. Plnenie podmienok, ako
aj dosahovanie týchto cieľov by mala pravidelne monitorovať Komisia.
(19)     S cieľom zaistiť
účinnú ochranu finančných záujmov Únie v súvislosti
s makrofinančnou pomocou Únie by mala Ukrajina prijať vhodné
opatrenia, pokiaľ ide o predchádzanie podvodom, korupcii
a akýmkoľvek iným nezrovnalostiam spojeným s touto pomocou
a boj proti nim. Okrem toho by sa mali prijať ustanovenia, ktorými sa
Komisii umožňuje uskutočňovať kontroly a Dvoru
audítorov vykonávať audity.
(20)     Uvoľnením tejto
makrofinančnej pomoci Únie nie sú dotknuté právomoci rozpočtového
orgánu. 
(21)     Sumy potrebné na poskytnutie
makrofinančnej pomoci by mali byť v súlade
s rozpočtovými prostriedkami stanovenými vo viacročnom
finančnom rámci.
(22)     Makrofinančnú pomoc Únie
by mala riadiť Komisia. S cieľom zabezpečiť, aby Európsky
parlament a Rada mohli sledovať vykonávanie tohto rozhodnutia, by ich
Komisia mala pravidelne informovať o vývoji v súvislosti
s pomocou a poskytovať im príslušné dokumenty.
(23)     V záujme zabezpečenia
jednotných podmienok vykonávania tohto rozhodnutia by sa mali Komisii
udeliť vykonávacie právomoci. Tieto právomoci by sa mali vykonávať
v súlade s nariadením Európskeho parlamentu a Rady (EÚ) č. 182/2011[8].
PRIJALA TOTO ROZHODNUTIE: 
Článok 1
1.         Únia v záujme podpory stabilizácie hospodárstva
a reforiem v Ukrajine poskytne Ukrajine makrofinančnú pomoc
(ďalej len „makrofinančná pomoc Únie“) v maximálnej výške 1
miliardy EUR. Pomoc slúži na pokrytie potrieb Ukrajiny v súvislosti s
naliehavými potrebami spojenými s platobnou bilanciou, ako sa uvádza vo
vládnom hospodárskom programe podporovanom MMF. 
2.         Makrofinančná pomoc Únie sa Ukrajine poskytuje
v plnej výške vo forme pôžičiek. Komisia je v mene Únie
splnomocnená požičať si potrebné finančné prostriedky na
kapitálových trhoch alebo od finančných inštitúcií a následne ich
požičať Ukrajine. Pôžičky majú maximálnu splatnosť 15
rokov.
3.         Uvoľnenie makrofinančnej pomoci Únie riadi Komisia
spôsobom, ktorý je v súlade s dohodami alebo dohovormi dosiahnutými
medzi MMF a Ukrajinou a s kľúčovými zásadami
a cieľmi hospodárskych reforiem stanovenými v programe pridruženia
EÚ – Ukrajina dohodnutom v rámci európskej susedskej politiky. Komisia
pravidelne informuje Európsky parlament a Radu o vývoji
v súvislosti s poskytovaním makrofinančnej pomoci Únie vrátane
jej vyplácania a týmto inštitúciám včas poskytuje príslušné
dokumenty.
4.         Makrofinančná pomoc Únie je dostupná počas jedného
roka od prvého dňa po nadobudnutí účinnosti memoranda
o porozumení uvedeného v článku 3 ods. 1. Obdobie
dostupnosti sa môže predĺžiť rozhodnutím Rady na návrh Komisie.
5.         Ak sa potreby Ukrajiny
v oblasti financovania počas vyplácania makrofinančnej pomoci
Únie v porovnaní s pôvodnými prognózami zásadne znížia, Komisia
konajúc v súlade s postupom preskúmania uvedeným v článku 7
ods. 2 zníži výšku tejto pomoci alebo ju pozastaví, či zruší.
Článok
2
1.         Predpokladom poskytnutia makrofinančnej pomoci Únie je
rešpektovanie účinných demokratických mechanizmov, vrátane pluralitného
parlamentného systému a zásad právneho štátu, a zaručovanie
dodržiavania ľudských práv zo strany Ukrajiny. Komisia bude
monitorovať plnenie tohto predpokladu počas celého životného cyklu
makrofinančnej pomoci Únie. Tento článok sa uplatňuje
v súlade s rozhodnutím Rady 2010/427/EÚ[9].
Článok
3
1.         Komisia sa v súlade s postupom preskúmania
uvedeným v článku 7 ods. 2 dohodne s ukrajinskými orgánmi na
jasne vymedzených podmienkach v oblasti hospodárskej politiky
a finančných podmienkach (pričom sa zameria na štrukturálne
reformy a zdravé verejné financie), ktorým makrofinančná pomoc Únie podlieha
a ktoré sa stanovia v memorande o porozumení (ďalej len
„memorandum o porozumení“) zahŕňajúcom časový rámec plnenia
uvedených podmienok. Podmienky v oblasti hospodárskej politiky
a finančné podmienky stanovené v memorande o porozumení
musia byť v súlade s dohodami alebo dohovormi uvedenými
v článku 1 ods. 3 vrátane makroekonomických korekčných
programov a programov štrukturálnych reforiem, ktoré Ukrajina vykonáva
s podporou MMF. 
2.         Tieto podmienky sa zamerajú najmä na zvýšenie efektívnosti,
transparentnosti a zodpovednosti systémov hospodárenia s verejnými
financiami v Ukrajine, a to aj pri využívaní makrofinančnej
pomoci Únie. Pri navrhovaní opatrení politiky sa riadne zohľadní aj pokrok
dosiahnutý pri vzájomnom otváraní trhov, rozvoj spravodlivého obchodu založeného
na pravidlách a ostatné priority v kontexte vonkajšej politiky Únie.
Komisia pravidelne monitoruje pokrok pri dosahovaní týchto cieľov.
3.         Podrobné finančné podmienky makrofinančnej pomoci
Únie sa stanovia v dohode o pôžičke, na ktorej sa dohodnú
Komisia a ukrajinské orgány. 
4.         Komisia v pravidelných intervaloch overuje plnenie
podmienok stanovených v článku 4 ods. 3, a to vrátane podmienky,
aby bola hospodárska politika Ukrajiny v súlade s cieľmi
makrofinančnej pomoci Únie. Komisia pri tejto činnosti úzko
spolupracuje s MMF a so Svetovou bankou a v prípade potreby
s Európskym parlamentom a Radou.
Článok
4
1.         Za predpokladu, že sú splnené podmienky uvedené
v odseku 3, Komisia poskytne makrofinančnú pomoc Únie vo forme
pôžičky v jednej alebo v dvoch častiach. Výška každej časti
pôžičky sa stanoví v memorande o porozumení. 
2.         Na sumy makrofinančnej pomoci Únie sa v prípade
potreby vzťahujú požiadavky na tvorbu rezerv v súlade
s nariadením Rady (ES, Euratom) č. 480/2009 [10]. 
3.         Komisia rozhodne o uvoľnení častí
pôžičky, ak budú splnené všetky nasledujúce podmienky:
a)         predpoklad
stanovený v článku 2;
b)         nepretržito uspokojivé výsledky vo vykonávaní politického
programu obsahujúceho opatrenia zamerané na korekciu a štrukturálne reformy
podporované nepreventívnym úverovým mechanizmom MMF. Vyplácanie pomoci sa
začne hneď po zavedení programu MMF.
c)         vykonávanie – vo vymedzenom časovom rámci – podmienok
v oblasti hospodárskej politiky a finančných podmienok, ktoré sa
dohodli v memorande o porozumení. 
V prípade,
ak sa pôžička rozdelí do dvoch častí, jej druhá časť sa
uvoľní najskôr tri mesiace po uvoľnení prvej časti. 
4.         V prípade, že podmienky uvedené
v odseku 3 nie sú splnené, Komisia dočasne pozastaví alebo zruší
vyplácanie makrofinančnej pomoci Únie. V takýchto prípadoch Komisia oznámi
Európskemu parlamentu a Rade dôvody tohto pozastavenia alebo zrušenia. 
5.         Makrofinančná pomoc Únie sa vyplatí Národnej banke
Ukrajiny. 
Článok
5
1.         Prijímanie a poskytovanie pôžičiek súvisiacich
s makrofinančnou pomocou Únie sa realizuje v eurách
s použitím rovnakého dátumu valuty a nesmie Úniu vystaviť
transformácii splatnosti, riziku spojenému so zmenou výmenného kurzu alebo
úrokovej sadzby ani akémukoľvek inému komerčnému riziku.
2.         Pokiaľ to okolnosti umožňujú, Komisia môže na
žiadosť Ukrajiny prijať potrebné opatrenia s cieľom
zabezpečiť, aby sa do podmienok poskytnutia pôžičky zaradila
doložka o predčasnom splatení úveru a aby bola spojená so
zodpovedajúcou doložkou uvedenou v podmienkach týkajúcich sa prijatia
pôžičky. 
3.         Pokiaľ okolnosti umožnia zlepšenie úrokovej sadzby
pôžičky a ak o to Ukrajina požiada, Komisia sa môže
rozhodnúť úplne alebo čiastočne refinancovať všetky alebo
časť svojich pôvodných pôžičiek alebo môže reštrukturalizovať
príslušné finančné podmienky. Operácie refinancovania alebo
reštrukturalizácie sa vykonávajú v súlade s odsekmi 1 a 4
a nesmú viesť k predĺženiu splatnosti dotknutých prijatých
pôžičiek ani ku zvýšeniu nesplateného kapitálu k dátumu refinancovania
alebo reštrukturalizácie.
4.         Všetky náklady, ktoré vzniknú Únii v súvislosti
s operáciami prijímania a poskytovania pôžičiek na základe tohto
rozhodnutia, znáša Ukrajina. 
5.         Komisia informuje Európsky parlament a Radu
o vývoji operácií uvedených v odsekoch 2 a 3.
Článok
6
1.         Makrofinančná pomoc Únie sa poskytuje v súlade
s nariadením Európskeho parlamentu a Rady (EÚ, Euratom) č. 966/2012[11] a s delegovaným
nariadením Komisie (EÚ) č. 1268/2012[12].
2.         Makrofinančná pomoc Únie sa
vykonáva na základe priameho hospodárenia. 
3.         Memorandum o porozumení a dohoda
o pôžičke, ktoré sa majú uzatvoriť s ukrajinskými orgánmi,
musia obsahovať ustanovenia s cieľom: 
a)         zabezpečiť, aby Ukrajina pravidelne kontrolovala,
či sa finančné prostriedky poskytované z rozpočtu Únie
využívajú riadne, aby Ukrajina prijala vhodné opatrenia na zabránenie
nezrovnalostiam a podvodom a aby v prípade potreby podnikla právne
kroky s cieľom získať späť akékoľvek finančné
prostriedky poskytnuté podľa tohto rozhodnutia, ktoré boli spreneverené;
b)         zabezpečiť ochranu finančných záujmov Únie,
a to najmä stanovením konkrétnych opatrení v súvislosti
s predchádzaním podvodom, korupcii a akýmkoľvek iným
nezrovnalostiam s dosahom na makrofinančnú pomoc Únie, v súlade
s nariadením Rady (ES, Euratom) č. 2988/95[13], nariadením Rady
(Euratom, ES) č. 2185/96[14]
a nariadením Európskeho parlamentu a Rady (EÚ, Euratom) č. 883/2013[15]; 
c)         výslovne povoliť Komisii vrátane Európskeho úradu pre
boj proti podvodom alebo jej zástupcov vykonávanie kontrol vrátane kontrol
a inšpekcií na mieste; 
d)         výslovne povoliť Komisii a Dvoru audítorov
vykonávanie auditov počas obdobia dostupnosti makrofinančnej pomoci
Únie a po tomto období vrátane auditov dokladov a auditov na mieste, ako
sú napríklad operatívne posúdenia;
e)         zabezpečiť, aby Únia mala nárok na predčasné
splatenie pôžičky, ak sa zistí, že v súvislosti s riadením
makrofinančnej pomoci Únie v prípade Ukrajiny došlo k podvodu alebo
ku korupcii alebo k akémukoľvek inému protiprávnemu konaniu poškodzujúcemu
finančné záujmy Únie.
4.         Počas vykonávania
makrofinančnej pomoci Únie Komisia prostredníctvom operatívnych posúdení
monitoruje primeranosť finančných opatrení, administratívnych
postupov a vnútorných a vonkajších kontrolných mechanizmov Ukrajiny,
ktoré sú relevantné pre túto pomoc.
Článok
7
1.         Komisii pomáha výbor. Tento výbor je výborom v zmysle
nariadenia (EÚ) č. 182/2011.
2.         Ak sa odkazuje na tento odsek, uplatňuje sa článok
5 nariadenia (EÚ) č. 182/2011.
Článok
8
1.         Každý rok do 30. júna Komisia predloží Európskemu parlamentu
a Rade správu o vykonávaní tohto rozhodnutia v predchádzajúcom
roku vrátane jeho hodnotenia. V tejto správe sa:
a)         preskúma dosiahnutý pokrok vo vykonávaní makrofinančnej
pomoci Únie;
b)         posúdi hospodárska situácia a vyhliadky Ukrajiny, ako
aj dosiahnutý pokrok pri vykonávaní opatrení v oblasti politík uvedených
v článku 3 ods. 1;
c)         uvedie súvislosť medzi podmienkami týkajúcimi sa
hospodárskej politiky stanovenými v memorande o porozumení,
priebežnými hospodárskymi a fiškálnymi výsledkami Ukrajiny
a rozhodnutiami Komisie o uvoľnení platieb makrofinančnej
pomoci Únie.
2.         Najneskôr do dvoch rokov po uplynutí obdobia dostupnosti
pomoci uvedeného v článku 1 ods. 4 Komisia predloží
Európskemu parlamentu a Rade správu o následnom hodnotení,
v ktorej posúdi výsledky a efektívnosť ukončenej
makrofinančnej pomoci Únie a rozsah, v akom prispela k
cieľom pomoci.
Článok
9
Toto rozhodnutie nadobúda účinnosť
dňom jeho uverejnenia v Úradnom vestníku Európskej únie.
V Bruseli
                                                                       Za
Radu
                                                                       predseda
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY 
              1.1.    Názov návrhu/iniciatívy 
              1.2.    Príslušné oblasti politiky v rámci ABM/ABB
              1.3.    Charakter návrhu/iniciatívy 
              1.4.    Ciele 
              1.5.    Dôvody návrhu/iniciatívy 
              1.6.    Trvanie a finančný vplyv 
              1.7.    Plánovaný spôsob hospodárenia 
2.           OPATRENIA V OBLASTI RIADENIA

              2.1.    Opatrenia týkajúce sa kontroly a predkladania
správ 
              2.2.    Systém riadenia a kontroly 
              2.3.    Opatrenia na predchádzanie podvodom
a nezrovnalostiam 
3.           ODHADOVANÝ FINANČNÝ
VPLYV NÁVRHU/INICIATÍVY 
              3.1.    Príslušné okruhy viacročného finančného
rámca a rozpočtové riadky výdavkov 
              3.2.    Odhadovaný vplyv na výdavky 
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY 
1.1.        Názov návrhu/iniciatívy 
Makrofinančná pomoc Ukrajinskej republike
1.2.        Príslušné oblasti politiky
v rámci ABM/ABB[16]

Oblasť politiky:         Hlava 01 –
Hospodárske a finančné veci
Činnosť:        03 – Medzinárodné
hospodárske a finančné veci
1.3.        Charakter návrhu/iniciatívy 
X Návrh/iniciatíva sa týka novej akcie 
1.4.        Ciele
1.4.1.     Viacročné strategické
ciele Komisie, ktoré sú predmetom návrhu/iniciatívy 
„Podporovať prosperitu za hranicami EÚ“
Hlavná oblasť činnosti súvisiacej
s GR ECFIN sa týka: 
1. podpory vykonávania európskej susedskej
politiky prehĺbením ekonomickej analýzy a posilnením politického
dialógu a poradenstva v oblasti ekonomických aspektov akčných
plánov;
2. vývoja, monitorovania a vykonávania
makrofinančnej pomoci pre partnerské tretie krajiny v spolupráci
s príslušnými medzinárodnými finančnými inštitúciami. 
1.4.2.     Konkrétne ciele
a príslušné činnosti v rámci ABM/ABB 
Konkrétny cieľ č. 1: „Poskytnúť makrofinančnú pomoc tretím krajinám pri riešení
krízy ich platobnej bilancie a pri obnovení udržateľnosti
zahraničného dlhu“
Príslušné činnosti v rámci ABM/ABB: Medzinárodné hospodárske a finančné vzťahy, globálna
správa.
1.4.3.     Očakávané výsledky
a vplyv
Navrhovanú pomoc tvorí úver EÚ Ukrajine (ďalej
len „Ukrajina“) vo výške 1 miliardy EUR s cieľom prispieť k
udržateľnejšej situácii v oblasti platobnej bilancie. Pomoc pomôže krajine
prekonať hospodárske a sociálne problémy, ktoré sú následkom domácich
a regionálnych nepokojov. Zároveň sa ňou podporia štrukturálne
reformy zamerané na zvýšenie udržateľného hospodárskeho rastu
a zlepšenie hospodárenia s verejnými financiami. 
1.4.4.     Ukazovatele výsledkov
a vplyvu 
Od orgánov sa bude vyžadovať, aby útvarom
Komisie predkladali pravidelné správy o súbore ukazovateľov
a pred vyplatením pomoci predložili komplexnú správu o plnení
dohodnutých politických podmienok. 
Útvary Komisie budú naďalej monitorovať
hospodárenie s verejnými financiami v nadväznosti na operatívne
posúdenie finančných tokov a administratívnych postupov, ktoré sa
v Ukrajine budú vykonávať pri príprave tejto operácie. Delegácia EÚ
v Ukrajine bude predkladať aj pravidelné správy o otázkach
týkajúcich sa monitorovania pomoci. Útvary Komisie zostanú v úzkom
kontakte s MMF a so Svetovou bankou, aby využili skúsenosti
z ich prebiehajúcich aktivít v Ukrajine. 
V navrhovanom legislatívnom rozhodnutí sa
počíta s výročnou správou Rade a Európskemu parlamentu,
ktorá bude zahŕňať posúdenie realizácie tejto operácie. Do dvoch
rokov od skončenia obdobia realizácie sa uskutoční nezávislé následné
hodnotenie pomoci.
1.5.        Dôvody návrhu/iniciatívy 
1.5.1.     Potreby, ktoré sa majú
uspokojiť v krátkodobom alebo dlhodobom horizonte 
Čerpanie pomoci bude podmienené uspokojivými
výsledkami v oblasti realizácie budúcich finančných ustanovení medzi
Ukrajinou a MMF. Okrem toho sa Komisia musí s ukrajinskými orgánmi
dohodnúť na osobitných politických podmienkach uvedených v memorande
o porozumení.
1.5.2.     Prínos zapojenia Európskej
únie
Navrhovaná makrofinančná pomoc prispeje
k podpore makroekonomickej stability a hospodárskych reforiem
v krajine tak, že jej pomôže prekonať hospodárske otrasy spôsobené
domácimi a regionálnymi nepokojmi. Doplnením zdrojov, ktoré poskytujú
medzinárodné finančné inštitúcie, EÚ a iní darcovia,
makrofinančná pomoc prispeje k celkovej účinnosti balíka
finančnej podpory, na ktorom sa dohodlo medzinárodné spoločenstvo
darcov v období po vypuknutí krízy. 
Navrhovaným programom sa posilní aj záväzok vlády
vykonávať reformy a jej ambícia prehlbovať vzťahy
s EÚ. Tento výsledok sa dosiahne okrem iného pomocou primeranej
podmienenosti vyplácania pomoci. V širšom kontexte bude tento program
signalizovať ostatným krajinám v regióne, že EÚ je pripravená
podporovať v obdobiach hospodárskych ťažkostí krajiny, ktoré sa
vydajú na cestu politických reforiem.
1.5.3.     Poznatky získané
z podobných skúseností v minulosti
Od roku 2004 sa v súvislosti
s operáciami v rámci makrofinančnej pomoci vykonalo spolu 15
hodnotení ex post. Z doteraz vykonaných hodnotení vyplynulo, že operácie
v rámci makrofinančnej pomoci prispievajú k zlepšeniu vonkajšej
udržateľnosti, makroekonomickej stabilite a dosiahnutiu
štrukturálnych reforiem v prijímajúcej krajine, hoci niekedy mierne
a nepriamo. Operácie v rámci makrofinančnej pomoci mali vo
väčšine prípadov pozitívny vplyv na platobnú bilanciu prijímajúcej krajiny
a prispeli k uvoľneniu jej rozpočtových obmedzení. Viedli aj k mierne
vyššiemu hospodárskemu rastu.
1.5.4.     Zlučiteľnosť
a možná synergia s inými vhodnými finančnými nástrojmi
EÚ patrí k hlavným darcom Ukrajiny. EÚ
v rámci svojej bežnej spolupráce plánuje vyčleniť 1,565 miliardy
EUR v grantoch na obdobie rokov 2014 – 2020 na podporu politických
a hospodárskych reforiem Ukrajiny.
Kľúčovou pridanou hodnotou
makrofinančnej pomoci v porovnaní s inými nástrojmi EÚ by bolo
jej rýchle vykonávanie v záujme zmiernenia bezprostredných obmedzení
Ukrajiny v oblasti vonkajšieho financovania, ale aj pomoc pri vytváraní stabilného
makroekonomického rámca, a to aj prostredníctvom podpory udržateľnej
platobnej bilancie a rozpočtovej situácie a vhodného rámca pre
štrukturálne reformy. Makrofinančná pomoc neposkytuje pravidelnú
finančnú podporu a nie je určená ani na podporu hospodárskeho
a sociálneho rozvoja prijímajúcich krajín. Makrofinančná pomoc sa má
ukončiť ihneď, ako sa vonkajšia finančná situácia krajiny
vráti späť na udržateľnú cestu. 
Makrofinančná pomoc by mala takisto
dopĺňať plánované intervencie medzinárodných finančných
inštitúcií, a to najmä program úprav a reforiem podporovaný MMF
a pôžičkami Svetovej banky v oblasti politiky rozvoja.
1.6.        Trvanie a finančný
vplyv 
X Návrh/iniciatíva s obmedzeným trvaním 
–     
X  X Návrh/iniciatíva je v platnosti 1 rok od
nadobudnutia platnosti memoranda o porozumení, ako sa uvádza
v článku 1 ods. 4 rozhodnutia 
–     
X  Finančný vplyv trvá od roku 2014 do roku 2016.

1.7.        Plánovaný(-é) spôsob(-y)
hospodárenia[17] 
X Priame centralizované hospodárenie na úrovni
Komisie 
2.           OPATRENIA V OBLASTI RIADENIA

2.1.        Opatrenia týkajúce sa
kontroly a predkladania správ 
Táto pomoc má makroekonomickú povahu a jej
koncepcia je v súlade s ekonomickým programom podporovaným MMF.
Útvary Komisie budú opatrenie monitorovať na základe pokroku pri
realizácii dohody s MMF a osobitných reformných opatrení, na ktorých
sa majú dohodnúť s ukrajinskými orgánmi v memorande
o porozumení (pozri aj bod 1.4.4).
2.2.        Systém riadenia
a kontroly 
2.2.1.     Zistené riziká 
S navrhovanou operáciou v rámci
makrofinančnej pomoci súvisia správcovské, metodické a politické
riziká. 
Existuje riziko, že makrofinančná pomoc,
ktorá nie je vyhradená na konkrétne výdavky, by sa mohla použiť podvodne.
Toto riziko sa všeobecne vzťahuje na faktory ako kvalita riadiacich
systémov centrálnej banky a ministerstva financií a primeranosť
kapacity vnútorného a vonkajšieho auditu. 
Ďalšie kľúčové ohrozenie operácie
vyplýva z hospodárskej a politickej neistoty, najmä vzhľadom na
nevyprovokované narušenie ukrajinskej suverenity a územnej celistvosti zo
strany Ruska. Na domácom fronte hlavné riziko predstavuje nestabilita spojená
s ťažkosťami v rámci procesu politických a hospodárskych
reforiem. Úplné vykonávanie stabilizačných a reformným opatrení
s podporou medzinárodného spoločenstva vrátane navrhovanej operácie
v rámci makrofinančnej pomoci by mohla oslabiť sociálna
nespokojnosť, ktorá potenciálne vedie k nepokojom.
Napokon existujú riziká vyplývajúce z možného
oslabenia európskeho a globálneho hospodárskeho prostredia.
2.2.2.     Plánované metódy kontroly 
Makrofinančná pomoc podlieha overeniu,
kontrole a auditným postupom, za ktoré zodpovedá Komisia vrátane
Európskeho úradu pre boj proti podvodom (OLAF) a Európsky dvor audítorov.
2.2.3.     Náklady a prínosy kontrol
a pravdepodobná miera pochybenia
Základné náklady Komisie súvisiace s metódami
overovania a kontroly, ako aj náklady na operačné posúdenie
finančných a administratívnych tokov vykonané pred operáciou sa
uvádzajú v tabuľke 3.2.1. Okrem toho existujú náklady Európskeho
dvora audítorov a náklady spojené s prípadnými intervenciami zo
strany úradu OLAF. Operačné posúdenie pomáha posúdiť nielen riziká
zneužitia finančných prostriedkov, ale ako vedľajší prínos poskytuje
aj užitočné informácie o potrebných reformách v oblasti
hospodárenia s verejnými financiami. Vzhľadom na skúsenosti
s nástrojom makrofinančnej pomoci získané od jeho vytvorenia sa
v súvislosti s pravdepodobnou mierou neplnenia požiadaviek riziko
tohto neplnenia (vo forme nesplatenia pôžičky alebo zneužitia finančných
prostriedkov) považuje za nízke.
2.3.        Opatrenia na predchádzanie
podvodom a nezrovnalostiam 
Na zmiernenie rizík podvodného používania sa
prijme niekoľko opatrení: 
V prvom rade, navrhovaný právny základ
makrofinančnej pomoci pre Ukrajinu zahŕňa ustanovenie
o opatreniach na predchádzanie podvodom. Tieto opatrenia sa stanovia
podrobnejšie v memorande o porozumení a v dohode
o pôžičke, pričom majú zahŕňať súbor ustanovení
o inšpekciách, predchádzaní podvodom, auditoch a vymáhaní finančných
prostriedkov v prípade podvodu alebo korupcie. Ďalej sa predpokladá,
že pomoc bude podmienená súborom osobitných politických podmienok, najmä
v oblasti hospodárenia s verejnými financiami, s cieľom
posilniť efektívnosť, transparentnosť a zodpovednosť. 
Po druhé, útvary Komisie spolu s podporou
náležite poverených externých odborníkov vykonajú operačné hodnotenie
finančných tokov a administratívnych postupov na ministerstve
financií a v Národnej banke Ukrajiny s cieľom splniť
požiadavky stanovené v nariadení o rozpočtových pravidlách,
ktoré sa vzťahujú na všeobecný rozpočet Európskych
spoločenstiev. V rámci tohto preskúmania sa určí, či je rámec pre riadne finančné hospodárenie
s makrofinančnou pomocou v Ukrajine dostatočne
účinný. Preto sa bude týkať oblastí, akými sú napríklad štruktúra
a organizácia riadenia, riadenie a kontrola fondov,
bezpečnosť systémov IT, kapacita vnútorného a vonkajšieho
auditu, ako aj nezávislosť centrálnej banky. Vzhľadom na toto
posúdenie sa môžu so súhlasom vnútroštátnych orgánov zaviesť osobitné
mechanizmy vzťahujúce sa na riadenie finančných prostriedkov zo
strany príjemcov. Pomoc sa vyplatí na špecializovaný účet v Národnej
banke Ukrajiny.
Po tretie, za overovanie, kontrolu a audit
makrofinančnej pomoci bude zodpovedať Komisia vrátane úradu OLAF a
Európsky dvor audítorov.
3.           ODHADOVANÝ FINANČNÝ
VPLYV NÁVRHU/INICIATÍVY 
3.1.        Príslušné okruhy
viacročného finančného rámca a rozpočtové riadky výdavkov 
·      Existujúce rozpočtové riadky 
01 03 02: Makroekonomická pomoc
01 03 06 – Financovanie Garančného fondu
V poradí, v akom za sebou nasledujú okruhy
viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Počet [Opis………………...……….] || DRP/NRP ([18])   || z krajín EZVO[19]   || z kandidátskych krajín[20]   || z tretích krajín || v zmysle článku 18 ods. 1 písm. aa) nariadenia o rozpočtových pravidlách 
 4 || 01 03 02: Makroekonomická pomoc || DRP || NIE || NIE || NIE || NIE 
 4 || 01 03 06: Financovanie garančného fondu || DRP || NIE || NIE || NIE || NIE 
01 03 06 – Záruka Európskej únie za úvery EÚ
získané na makrofinančnú pomoc tretím krajinám: Garančný fond pre
vonkajšie opatrenia musí byť financovaný v súlade s nariadením
o fonde v znení zmien. V súlade s týmto nariadením pôžičky
vychádzajú z nesplatenej sumy na konci roka. Suma na tvorbu rezerv sa
vypočítava na začiatku roka „n“ ako rozdiel medzi cieľovou sumou
a čistými aktívami fondu na konci roka „n – 1“. Táto suma na tvorbu
rezerv je pripísaná v roku „n“ do návrhu rozpočtu na rok „n + 1“ a
vyplatená v rámci jednej transakcie na začiatku roku „n + 1“
z riadku „Financovanie Garančného fondu“ (rozpočtový riadok 01 03
06). V dôsledku toho sa v cieľovej sume na konci roka „n –1“ bude na
účely výpočtu rezerv fondu brať do úvahy 9 % (najviac 90
miliónov EUR) skutočne poskytnutej sumy.
Rozpočtová položka („p.m.“) v rozpočtovom
riadku zodpovedajúca rozpočtovej záruke pre pôžičku sa bude
aktivovať len v prípade, že sa bude skutočne požadovať
zaplatenie záruky. Očakáva sa, že zaplatenie rozpočtovej záruky sa
nebude požadovať.
¨¨Požadované nové rozpočtové riadky: neuplatňuje sa.
3.2.        Odhadovaný vplyv na výdavky 
3.2.1.     Zhrnutie odhadovaného vplyvu
na výdavky 
v miliónoch EUR (zaokrúhlené na tri desatinné miesta)
 || Okruh viacročného finančného rámca: || 4 ||   ||   || [Názov: EÚ ako globálny partner] 
 || GR: <ECFIN> ||   ||   || Rok 2014 || Rok 2015 || Rok 2016 || Rok 2017 || SPOLU || 
 ||  Operačné rozpočtové prostriedky ||   ||   ||   ||   ||   || 
 || Rozpočtový riadok 01 03 06 Financovanie Garančného fondu || Záväzky || (1a) ||   ||   || 90 ||   || 90 || 
 || Platby || (2a) ||   ||   || 90 ||   || 90 || 
 || Administratívne rozpočtové prostriedky financované z balíka prostriedkov určených na realizáciu osobitných programov[21] (operačné posúdenie a následné hodnotenie) ||   ||   ||   ||   ||   || 
 || Číslo rozpočtového riadka 01 03 02 || Záväzky || (3) || 0,1 || 0,2 ||   ||   || 0,30 || 
 ||   || Platby || (3a) || 0,1 || 0,1 || 0,10 ||   || 0,30 || 
 || Rozpočtové prostriedky pre GR ECFIN SPOLU || Záväzky || = 1 + 1a + 3 || 0,1 || 0,2 || 90 ||   || 90,3 || 
 || Platby || = 2 + 2a +3 || 0,1 || 0,1 || 90,1 ||   || 90,3 || 
 ||  Operačné rozpočtové prostriedky SPOLU || Záväzky || (4) || 0,1 || 0,2 || 90 ||   || 90,3 || 
 ||   || Platby || (5) || 0,1 || 0,1 || 90,1 ||   || 90,3 || 
  Operačné rozpočtové prostriedky SPOLU || Záväzky || (4) || 0,1 || 0,2 || 90 ||   || 90,3 || 
 Platby || (5) || 0,1 || 0,1 || 90,1 ||   || 90,3 || 
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   || 
 Rozpočtové prostriedky OKRUHU 4 viacročného finančného rámca SPOLU || Záväzky || =4+ 6 || 0,1 || 0,2 || 90 ||   || 90,3 || 
 Platby || =5+ 6 || 0,1 || 0,1 || 90,1 ||   || 90,3 || 
Ak má návrh/iniciatíva vplyv na viaceré okruhy:
v mil. EUR (zaokrúhlené na 3 desatinné miesta)
 Okruh viacročného finančného rámca: || 5 || „Administratívne výdavky“ 
   ||   ||   ||   ||   ||   || 
   || Rok 2014 || Rok 2015 || Rok 2016 || Rok 2017 || SPOLU 
  Ľudské zdroje || 0,528 || 0,132 || 0,066 ||   || 0,726 
  Ostatné administratívne výdavky || 0,028 || 0,012 || 0,004 ||   || 0,044 
 GR ECFIN SPOLU || Rozpočtové prostriedky || 0,556 || 0,144 || 0,070 ||   || 0,770 
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 0,556 || 0,144 || 0,070 ||   || 0,770 
v mil. EUR (zaokrúhlené na 3 desatinné miesta)
   ||   || Rok 2014 || Rok 2015 || Rok 2016 || Rok 2017 || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 0,556 || 0,144 || 0,070 ||   || 0,770 
 Platby || 0,556 || 0,144 || 0,70 ||   || 0,770 
3.2.2.     Odhadovaný vplyv na operačné
rozpočtové prostriedky 
–     
¨  Návrh/iniciatíva si nevyžaduje použitie operačných
rozpočtových prostriedkov. 
–     
X Návrh/iniciatíva si vyžaduje použitie
operačných rozpočtových prostriedkov, ako je uvedené
v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   ||   ||   ||   ||   ||   ||   
   || 
   ||   ||   ||   ||   ||   ||   ||   ||   ||   ||   ||   ||   
 KONKRÉTNY CIEĽ Č. 1[22] ||   ||   ||   ||   ||   ||   ||   ||   ||   ||   ||   
   ||   || Rok 2013 || Rok 2014 || Rok 2015 || Rok 2016 || Rok 2017 ||   ||   
   || Druh || Počet || Náklady || Počet || Náklady || Počet || Náklady || Počet || Náklady || Počet || Náklady || Počet spolu || Náklady spolu 
 Výstup 1 || Operačné hodnotenie ||   ||   || 1 || 0,1 ||   ||   ||   ||   ||   ||   || 1 || 0.1 
 - Výstup 2 || Následné hodnotenie ||   ||   ||   ||   || 1 || 0,2 ||   ||   ||   ||   || 1 || 0.2 
 - Výstup 3 || Financovanie garančného fondu ||   ||   ||   ||   ||   ||   || 1 || 90 ||   ||   || 1 || 90 
 Konkrétny cieľ č. 1 medzisúčet ||   ||   || 1 || 0,1 || 1 || 0,2 || 1 || 90 ||   ||   || 3 || 90.3 
 NÁKLADY SPOLU ||   ||   || 1 || 0,1 || 1 || 0,2 || 1 || 90 ||   ||   || 3 || 90.3 
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie 
–     
¨  Návrh/iniciatíva si nevyžaduje použitie administratívnych
rozpočtových prostriedkov. 
–     
X Návrh/iniciatíva si vyžaduje použitie administratívnych
rozpočtových prostriedkov, ako je uvedené v nasledujúcej
tabuľke:
v mil. EUR
(zaokrúhlené na 3 desatinné miesta)
   || [23]   || Rok 2014 || Rok 2015 || Rok 2016 || Rok 2017 || Uveďte všetky roky, počas ktorých vplyv trvá (pozri bod 1.6) || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   ||   
 Ľudské zdroje ||   || 0,528 || 0,132 || 0,066 ||   ||   ||   ||   || 0,726 
 Ostatné administratívne výdavky ||   || 0,028 || 0,012 || 0,004 ||   ||   ||   ||   || 0,044 
 OKRUH 5 viacročného finančného rámca medzisúčet ||   || 0,556 || 0,144 || 0,070 ||   ||   ||   ||   || 0,770 
 Mimo OKRUHU 5[24] viacročného finančného rámca   ||   ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   ||   
 SPOLU ||   || 0,556 || 0,144 || 0,070 ||   ||   ||   ||   || 0,770 
Potrebné
administratívne rozpočtové prostriedky budú pokryté rozpočtovými
prostriedkami GR, ktoré už boli pridelené na riadenie akcie a/alebo boli
prerozdelené v rámci GR, a v prípade potreby budú doplnené zdrojmi,
ktoré sa môžu prideliť riadiacemu GR v rámci ročného postupu
prideľovania zdrojov a v závislosti od rozpočtových obmedzení.
3.2.3.2.   Odhadované potreby
ľudských zdrojov 
–     
¨  Návrh/iniciatíva si nevyžaduje použitie ľudských zdrojov. 
–     
X Návrh/iniciatíva si vyžaduje použitie
ľudských zdrojov, ako je uvedené v nasledujúcej tabuľke:
odhady sa vyjadrujú v jednotkách ekvivalentu
plného pracovného času
   ||   || Rok 2014 || Rok 2015 || Rok 2016 || Rok 2017 || Uveďte všetky roky, počas ktorých vplyv trvá (pozri bod 1.6) 
  Plán pracovných miest (úradníci a dočasní zamestnanci) || 
 01 01 01 01 (ústredie a zastúpenia Komisie) ||   || 4 || 1 || 0.5 ||   ||   ||   ||   
 XX 01 01 02 (delegácie) ||   ||   ||   ||   ||   ||   ||   ||   
 XX 01 05 01 (nepriamy výskum) ||   ||   ||   ||   ||   ||   ||   ||   
 10 01 05 01 (priamy výskum) ||   ||   ||   ||   ||   ||   ||   ||   
  Externí zamestnanci (ekvivalent plného pracovného FTE)[25]   
 XX 01 02 01 (ZZ, DAZ, VNE z celkového finančného krytia) ||   ||   ||   ||   ||   ||   ||   ||   
 XX 01 02 02 (ZZ, DAZ, PED, MZ a VNE v delegáciách) ||   ||   ||   ||   ||   ||   ||   ||   
 XX 01 04 rr[26]   || – ústredie ||   ||   ||   ||   ||   ||   ||   ||   
 – delegácie ||   ||   ||   ||   ||   ||   ||   ||   
 XX 01 05 02 (ZZ, VNE, DAZ – nepriamy výskum)   ||   ||   ||   ||   ||   ||   ||   ||   
 10 01 05 02 (ZZ, VNE, DAZ – priamy výskum) ||   ||   ||   ||   ||   ||   ||   ||   
 Iné rozpočtové riadky (uveďte) ||   ||   ||   ||   ||   ||   ||   ||   
 SPOLU ||   || 4 || 1 || 0,5 ||   ||   ||   ||   
XX predstavuje príslušnú oblasť politiky
alebo rozpočtovú hlavu.
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby
budú doplnené zdrojmi, ktoré sa môžu prideliť riadiacemu GR v rámci
ročného postupu prideľovania zdrojov v závislosti od
rozpočtových obmedzení.
Opis úloh, ktoré sa majú
vykonať:
 Úradníci a dočasní zamestnanci || Riaditeľ riaditeľstva D: vykonávať dohľad nad operáciou a riadiť ju, spolupracovať s Radou a Parlamentom ohľadne prijatia tohto rozhodnutia a schválenia memoranda o porozumení (MoP), rokovať s ukrajinskými orgánmi o MoP, preskúmať správy, viesť služobné návštevy a posudzovať pokrok pri dodržiavaní podmienenosti. Vedúci oddelenia/zástupca vedúceho oddelenia Riaditeľstvo D: pomáhať riaditeľovi pri riadení operácie, spolupráci s Radou a Parlamentom ohľadne prijatia tohto rozhodnutia a schválenia memoranda o porozumení MoP, pri rokovaniach s ukrajinskými orgánmi o MoP a dohode o pôžičke (spolu s Riaditeľstvom L), pri kontrole správ a posudzovaní pokroku pri dodržiavaní podmienenosti. Ekonómovia, sektor makrofinančnej pomoci (Riaditeľstvo D): pripraviť rozhodnutie a MoP, spolupracovať s orgánmi a medzinárodnými finančnými inštitúciami, uskutočňovať služobné cesty na účely kontroly, pripravovať správy zamestnancov Komisie a postupy Komisie súvisiace s riadením pomoci, spolupracovať s externými odborníkmi v oblasti operačného posúdenia a následného hodnotenia. Riaditeľstvo L (jednotky L4, L5 a L6 pod dohľadom riaditeľa): pripraviť dohodu o mechanizme pôžičky (LFA), rokovať o nej s ukrajinskými orgánmi a predložiť ju na schválenie príslušnými útvarmi Komisie a na podpis obidvomi stranami. Sledovať situáciu po nadobudnutí účinnosti LFA, pripraviť rozhodnutie (-ia) Komisie o platobných transakcii (-ách), sledovať predkladanie žiadostí o finančné prostriedky, vybrať banky, pripravovať a realizovať finančné transakcie a uvoľniť prostriedky Ukrajine. Vykonávať prevádzkové činností v nadväznosti na splatenie pôžičky (-iek). Vypracovať príslušné správy o týchto činnostiach. 
 Externí zamestnanci || Neuvádza sa. 
3.2.4.     Súlad s platným
viacročným finančným rámcom 
–     
X Návrh/iniciatíva je v súlade s platným
viacročným finančným rámcom.
3.2.5.     Účasť tretích strán
na financovaní 
–     
X Návrh/iniciatíva nezahŕňa
spolufinancovanie tretími stranami. 
3.3.        Odhadovaný vplyv na príjmy 
X       Návrh/iniciatíva nemá finančný vplyv
na príjmy.
[1]               Ú. v. ES L 209, 6.8.2002, s. 22 – 23.
[2]               Ú. v. EÚ L 189, 22.7.2010, s. 28.
[3]               Ú. v. EÚ C [...], [...], s. [...].
[4]               Ú. v. ES L 209, 6.8.2002, s. 22 – 23.
[5]               Ú. v. EÚ L 189, 22.7.2010, s. 28.
[6]               Ú. v. ES L 209, 6.8.2002, s. 22 – 23.
[7]               Ú. v. EÚ L 189, 22.07.2010, s. 28.
[8]              Nariadenie Európskeho parlamentu a Rady (EÚ)
č. 182/2011 zo 16. februára 2011, ktorým sa ustanovujú pravidlá a
všeobecné zásady mechanizmu, na základe ktorého členské štáty kontrolujú
vykonávanie vykonávacích právomocí Komisie (Ú. v. EÚ L 55, 28.2.2011, s. 13).
[9]              Rozhodnutie Rady 2010/427/EÚ z 26. júla 2010,
ktorým sa ustanovuje organizácia a fungovanie Európskej služby pre
vonkajšiu činnosť (Ú. v. EÚ L 201, 3.8.2010, s. 30).
[10]             Nariadenie Rady (ES, Euratom) č. 480/2009 z 25. mája
2009, ktorým sa zriaďuje Garančný fond pre vonkajšie opatrenia (Ú. v.
EÚ L 145, 10.6.2009, s. 10).
[11]             Nariadenie Európskeho parlamentu a Rady (EÚ, Euratom)
č. 966/2012 z 25. októbra 2012 o rozpočtových pravidlách, ktoré sa
vzťahujú na všeobecný rozpočet Únie, a zrušení nariadenia Rady (ES, Euratom)
č. 1605/2002 (Ú. v. EÚ L 298, 26.10.2012, s. 1).
[12]             Delegované nariadenie Komisie (EÚ) č. 1268/2012 z 29.
októbra 2012 o pravidlách uplatňovania nariadenia (EÚ, Euratom) č. 966/2012
o rozpočtových pravidlách, ktoré sa vzťahujú na všeobecný
rozpočet Únie (Ú. v. EÚ L 362, 31.12.2012, s. 1).
[13]             Nariadenie Rady (ES, Euratom) č. 2988/95 z 18. decembra
1995 o ochrane finančných záujmov Európskych spoločenstiev (Ú. v. ES
L 312, 23.12.1995, s. 1).
[14]             Nariadenie Rady (ES, Euratom) č. 2185/96 z 11.
novembra 1996 o kontrolách a inšpekciách na mieste, vykonávaných Komisiou s
cieľom ochrany finančných záujmov Európskych spoločenstiev pred
spreneverou a inými podvodmi (Ú. v. ES L 292, 15.11.1996, s. 2).
[15]             Nariadenie Európskeho parlamentu a Rady (EÚ, Euratom)
č. 883/2013 z 11. septembra 2013 o vyšetrovaniach vykonávaných Európskym
úradom pre boj proti podvodom (OLAF), ktorým sa zrušuje nariadenie Európskeho
parlamentu a Rady (ES) č. 1073/1999 a nariadenie Rady (Euratom) č. 1074/1999
(Ú. v. EÚ L 248, 18.9.2013, s. 1).
[16]             ABM: riadenie podľa činností – ABB: zostavovanie
rozpočtu podľa činností.
[17]             Podrobnosti o spôsobe riadenia a odkazy na nariadenie o
rozpočtových pravidlách sa nachádzajú na internetovej stránke
BudgWeb: http://www.cc.cec/budg/man/budgmanag/budgmanag_en.html.
[18]             DRP = diferencované rozpočtové prostriedky / NRP =
nediferencované rozpočtové prostriedky.
[19]             EZVO: Európske združenie voľného obchodu.
[20]             Kandidátske krajiny a prípadne potenciálne kandidátske
krajiny západného Balkánu.
[21]             Technická a/alebo administratívna
pomoc a výdavky určené na financovanie realizácie programov a/alebo akcií
Európskej únie (pôvodné rozpočtové riadky „BA“), nepriamy výskum, priamy
výskum.
[22]             Ako je uvedené v oddiele 1.4.2.
„Konkrétne ciele...“.
[23]             Rok N je rokom, v ktorom sa návrh/iniciatíva
začína realizovať.
[24]             Technická a/alebo administratívna
pomoc a výdavky určené na financovanie realizácie programov a/alebo akcií
Európskej únie (pôvodné rozpočtové riadky „BA“), nepriamy výskum, priamy
výskum.
[25]             ZZ = zmluvný zamestnanec; MZ =
miestny zamestnanec; VNE = vyslaný národný expert; DAZ = dočasný agentúrny
zamestnanec; PED = pomocný expert v delegácii.
[26]             Čiastkový strop pre externých
zamestnancov financovaných z operačných rozpočtových prostriedkov
(pôvodné rozpočtové riadky „BA“).